ISA, POEG JA PÜHA VAIM
TODD WHITE KRISTUS KUI ELUVIIS
Kuidas leida oma tõeline identiteet?
See kõik taandub alati ristile,
sest kui ma ei näe risti ega seda, mida Jeesus tegi mu heaks,
ei saa ma ka olla kunagi vaba.
Inimesed kuulavad sageli valet häält
ja sel võõral häälel on alati midagi öelda.
Jeesus ütles, et Tema lambad kuulevad Tema häält
ja ka kuuletuvad sellele.
Võõrast häält nad aga ei järgi.
Meil on lausa käsk seda mitte järgida.
Võõras hääl räägib hoopis vastupidist sellele,
mida Jumala Sõna ütleb su kohta.
Seetõttu näen ka oma reiside vältel ja inimestega suheldes,
et Kristuse ihu tervikuna
ei pöördu mitte alati Piibli poole selleks,
et saada teada, mida Jumal nende kohta ütleb.
Küll aga kuulavad nad pidevalt seda võõrast häält,
mis sosistab neile valesid nende kohta.
Ma ise olen tulnud välja 22-aasta pikkusest sõltuvusest.
Ma kasvasin üles vabamüürlaste seas.
Kui ma olekski jäänud kõige selle keskele
ja kuulanud seda võõrast häält rääkimas erinevaid asju mu elu kohta.
Selle kohta, et mu elus polnud kristlasi,
kuid olid põlvkondlikud needused.
Selle kohta, et mul olid vabamüürlaste juured,
või et ma olin narkosõltlane
ja vajasin andestust nii paljude asjade pärast.
Kui ma ei usuks risti ja Jeesuse lõpetatud tööd -
seda, et Ta on kustutanud kogu mu paturegistri
ja et Ta valatud veri
lõikab läbi kõikvõimalikud põlvkondlikud needused
mu praeguses elus.
Sest kui ma sõlmin verelepingu Jumalaga,
saan ma omale hoopis teistsuguse vereliini.
Ma saan osa Jeesuse Kristuse vereliinist.
Nii et kõik see vabamüürlaste värk, kõik põlvkondlikud needused
ja kogu see muu tume pilv, mis laius mu elu üle...
Kui ma näen Jeesuse lõpetatud tööd
ja seda, et Ta ainuüksi ei andestanud mulle,
vaid ka unustas kõik mu eksimused ja halvad asjad, mis mulle tehti.
Ma ütlesin Jeesuse juurde tulles: "Jumal, ma andestan selle kõik,
sest Sina oled mulle kõik andestanud."
Ja see pani kõik paika.
Heebrealaste 9 ptk's on öeldud,
et Jeesuse veri puhastab me meeled surnud tegudest,
et võiksime teenida Teda.
Jeesuse veri puhastab mu meeled ja teadvuse;
selle reaalsuse, milles täna elan.
Su teadvus hõlmab su meeli, tahet ja tundeid.
See hõlmab su mõtteviisi.
Maailmas öeldakse, et su südametunnistus pole puhas.
Mu südametunnistus polnud terve mu elu aja puhas,
kuid viimased 10,5 aastat
pole ka kogenud mingit süütunnet oma südames.
Nii et kui ma sain päästetud, ma sain ikka kohe täiega päästetud
ja seda tänu Kristuses ja evangeelumis peituvale lihtsusele.
Jeesus Kristus löödi risti minu eksimuste pärast,
kuid Ta äratati surnuist minu õigeksmõistmiseks.
Kui ma aga seda kõike ei mõista, ei mõista ma ka õigesti oma identiteeti
Seetõttu ma pean mõistma, mida Jumal Isa minust arvab.
Sa ei saa lubada endale seda luksust, et võtad kuulda vaid minu sõnu.
Sa pead võtma mu sõnumi ja minema sellega otse Piibli juurde,
öeldes: "Jumal, see on see, mida ta ütles.
Näita seda mulle ka oma Sõnast!"
Ja kui Püha Vaim seda sulle siis Piiblist näitab,
muudab see kogu su reaalsuse.
Sa hakkad elama tuginedes mõtetele, mis lähtuvad Jumalalt
ja mitte hingevaenlaselt.
Lugu on selles, et tõde juurdub väga tugevalt hinges,
mis kätkeb endas nii me mõtteid, tahet kui tundeid.
Jumal tahab pühitseda meid täielikult.
Piiblis on öeldud: "Aga rahu Jumal ise pühitsegu teid läbinisti."
See hõlmab nii me vaimu, hinge kui ihu.
Jumal tahab pühitseda mu vaimu,
nii et kui ma sünnin vaimselt uuesti, saan ma Jumalaga vaimus üheks.
Jumal tahab pühitseda mu ihu ehk minu lihalikku poolt.
Kogudus küll sõdib sellele veidi vastu,
kuid Piiblis endas on öeldud,
et me oleme liha Tema lihast ja luu Tema luust.
Seega ei tohiks minu lihalikul poolel olla enam mingit sõnaõigust mu elus,
kui olen saanud Jumalaga üheks vaimu, liha ja luu poolest.
Samas, kui ma näen oma hinge reaalsust
ja seda, kuidas kogu mu deemonlik mõtteviis,
Saatana strateegiad ja inimlikult õigeks peetavad asjad
saavad kui ära pühitud
ja tõde rajab oma kodu mu mõtetes ja hinges,
siis korraga ma hakkan mõtlema lähtuvalt tõest ja mitte tõe suunas.
Ma hakkan mõtlema taevalikust mõtteviisist ja vaatenurgast lähtuvalt.
Piiblis on öeldud, et mõtleksime sellele, mis ülal,
mitte sellele, mis maa peal.
Kui seda õigesti mõistan,
näen ma peeglisse vaadates igakord seda, mida Jumal näeb
ega pane enam tähele Saatana sosistusi.
Sest kui ma ka paneks neid tähele, on need nii paljastatud tõe poolt,
et ma näen, kui suur vale see on
ja miks ma peaks sellele tähelepanu pöörama?
Identiteet on kõige olulisem.
Sest kui me ise ei tea, kes me oleme, siis kuidas teised peaks seda teadma?
Tõlge: Anne-Ly Raukas